Cyber-shot felhasználói útmutató
Nyomtatás
Legfelső oldal > Fényképezés > Fényképezőfunkciók használata > Kézi fókuszellenőrzés

## Kézi fókuszellenőrzés

Ha Kézi fókuszbeállítás üzemmódban megnyomja a FOCUS gombot, a kijelző körülbelül 7-szeresre nagyít, hogy ellenőrizhesse a fókuszt.

1. Állítsa a Zoom/Fókusz kapcsolót MF állásba.

1. A kép nagyításához nyomja meg a FOCUS gombot.

Valahányszor megnyomja a FOCUS gombot, a zoommérték kijelzése a következőképpen módosul:
Teljes kép Kb. 7× Teljes kép

1. Ellenőrizze, és ha kell, állítsa be a fókuszt.

1. Nyomja le teljesen az exponálógombot, és készítse el a felvételt.

A kézi fókuszellenőrzés leáll, ha félig lenyomja az exponálógombot.
Megjegyzések

- A zársebesség és az expozíció értékét nem lehet módosítani, ha a kézi fókuszellenőrzés aktív. Közvetlenül fényképezés előtt a készülék újból fényt mér, majd beállítja az expozíciót.

- A kép a meghatározott expozíciótól függetlenül, megfelelő fényességgel jelenik meg. Az expozíció korrekciója nem látható a megjelenített képen, csak magán a felvételen.

- Amikor a kijelzőn a kép nagyítva látható, az exponálógomb megnyomásával lehet fényképezni, de a fényképezőgép a teljes képet rögzíti.

- Az Arcfelismerés és a Mosolyexponálás funkció nem használható.

Vissza a tetejére