Cyber-shot felhasználói útmutató
Nyomtatás
Legfelső oldal > Fényképezés > Fényképezőfunkciók használata > Automatikus fókusz

## Automatikus fókusz

A Rugalmas pontszerű AF funkció használata
Módosíthatja a fókuszálási módot. Használja ezt a menüt, ha az automatikus fókusz üzemmódban nehéz elérni a megfelelő fókuszt.
Az AF az „Auto Fókusz”, azaz a fókuszt automatikusan beállító funkció rövidítése.
A kiválasztott AF tartománykereső keret megjelenik a képernyőn.

1. Állítsa a Zoom/Fókusz kapcsolót AF/ZOOM állásba.

1. Nyomja meg a FOCUS gombot.

1. Válassza ki a kívánt üzemmódot a vezérlőgombbal.

| (Több AF) | Automatikusan a keresőkeret teljes tartományában lévő tárgyra fókuszál. Ha fényképezés üzemmódban félig lenyomja az exponálógombot, zöld keret jelenik meg a fókuszált terület körül. Ha az Arcfelismerés funkció aktív, az automatikus fókusz az arcokat elsőbbséggel kezeli.
| (Közép AF) | Automatikusan a keresőkeret közepén lévő tárgyra fókuszál. Az AF rögzítéssel együtt használva a kívánt módon alakíthatja a fénykép kompozícióját.
| (Rugalmas pontsz. AF) | Lehetővé teszi az AF tartománykereső-keret ráállítását az LCD-képernyő kívánt pontjára, és a nagyon kis tárgyakra vagy egy szűk területre való fókuszálást.

Megjegyzések

- Az alábbi funkciók használata esetén az AF-tartománykereső keret nem engedélyezett, és pontozott vonallal keretezve jelenik meg. Ebben az esetben a fényképezőgép a képernyő közepén elhelyezkedő tárgyakra fókuszál.

- Az optikai zoomon kívüli zoom funkciók

- AF-segédfény

- Ha a fókusz beállított üzemmódja nem [Több AF], az Arcfelismerés funkció nem használható.

- A Követőfókusz funkció engedélyezése esetén a fényképezőgép elsősorban a követendő tárgyra fókuszál.

### A Rugalmas pontszerű AF funkció használata

Abban az esetben hasznos, ha állványról fényképez, és a tárgy nem a keret közepén helyezkedik el.

1. A vezérlőgomb segítségével állítsa az AF tartománykereső keretet (A) oda, ahova fókuszálni kíván, majd nyomja meg a gombot.

A tartománykereső keret színe sárgáról fehérre változik.
A beállítás kikapcsolásához nyomja meg újra középen a gombot. A durva pozíciót a Jog Dial tárcsával lehet beállítani.
Megjegyzés

- A fókuszálási mód megváltoztatása esetén a készülék törli a beállított AF tartománykereső-keretet.

Kapcsolódó témakörök
Követőfókusz
Bizonyos felvételi üzemmódokban nem elérhető funkciók
Vissza a tetejére